Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA välisminister: Iraanile on vaja uusi sanktsioone kehtestada,
et võtta ajatolla režiimilt vahendid
hävingu loomiseks Lähis-Idas.
Pariisi, Berliini ja Londoni pingutused koos EL välispoliitikajuhiga
Iraani tuumalepingu säilitamiseks on vihastanud USAd,
kes väljendas Varssavi konverentsil mitmel korral pettumust
Euroopa tegevuse suhtes.
Venemaa juhitud kolmepoolse Sotši kohtumise lõppedes
õhutas president Putin Iraani ja Türgi kolleege koostööle
Süüria konflikti lõpetamiseks.
Lähis-Idas rahu ja julgeoleku tuleviku edendamisele suunatud
rahvusvaheline konverents lõppes eile.
Kaks päeva arutati peamiselt Iraanist lähtuvaid ohte.
Viimasel pressikonverentsil,
kus tehti kokkuvõtteid aruteludest 60 riigi esindajate vahel Varssavis,
kuulutas USA välisminister Pompeo,
et Iraanile on vaja kehtestada uusi sanktsioone,
et võtta ajatolla režiimilt vahendid hävingu loomiseks Lähis-Idas.
Me ei varjagi veendumust,
et meie meelest on Iraanile vaja uusi sanktsioone, rohkem survet.
See annaks iraanlastele võimaluse saada, mida nad väärivad.
See võtaks Iraani kleptokraatialt, sealsetelt usujuhtidelt,
rikkuse ja ressursid, mida nad vajavad kogu selleks hävinguks,
millest oleme kogu maailma riikidelt siin kahe päeva jooksul kuulnud.
Mõned riigid otsustasid saata Varssavi konverentsile
madalama astme diplomaate,
et väljendada pahameelt USA Iraani-poliitika suhtes.
Nende seas olid ka Prantsusmaa ja Saksamaa.
Ometi viitas Pompeo faktile, et kõik kohalviibinud riigid
väljendasid ühehäälset positsiooni Iraani pahaloomulikkuse suhtes.
Saalis polnud ühtki Iraani kaitsjat. Mitte üht riiki.
Ükski riik ei tõstnud häält ega eitanud ühtki põhifakti,
mida Iraani kohta esitasime, ei selle kujutatava ohu
ega režiimi loomuse suhtes. See oli ühehäälne.
Tippkohtumise eel väitis EL välispoliitikajuht Mogherini,
et tal olid Varssavi konverentsi ajaks varem kokkulepitud kohustused,
mis ei lase tal osaleda.
Kuid EL diplomaatide sõnul püüdis Mogherini vältida järelpärimisi
tema jonni suhtes säilitada 2015. a Iraani tuumalepingut.
Ta õhutas ka Prantsusmaad, Inglismaad ja Saksamaad
kas konverentsi vältima või saatma madalama astme esindajaid.
Pariisi, Berliini ja Londoni pingutused koos EL välispoliitikajuhiga
Iraani tuumalepingu säilitamiseks on vihastanud USAd,
kes väljendas Varssavi konverentsil mitmel korral pettumust
Euroopa tegevuse suhtes.
Kahjuks pole mõned meie peamised Euroopa partnerid
olnud eriti koostööaltid.
Nad on juhtinud tööd mehhanismide loomiseks,
et meie sanktsioone murda.
Nad nimetavad seda skeemi erimehhanismiks,
meie nimetame seda projektiks murda Ameerika sanktsioonid
Iraani mõrvarliku revolutsioonirežiimi vastu.
See on viletsalt läbimõeldud samm, mis üksnes tugevdab Iraani,
nõrgendab EL-i ja üha kaugendab Euroopat ja USAd.
Meie Euroopa partnereil on aeg seista meie ja iraanlastega,
seista meie liitlaste ja sõpradega regioonis.
Meie Euroopa partnereil on aeg Iraani tuumalepingust loobuda
ja ühineda meiega, kui avaldame majandus- ja diplomaatilist survet,
et anda iraanlastele, regioonile ning maailmale rahu, julgeolekut
ja vabadust, mida nad väärivad.
Enne tänahommikust kohtumist
USA välisministri Pompeo ja EL välispoliitikajuhi Mogherini vahel
keeldus EL esidiplomaat vastamast küsimustele
asepresident Pence'i karmi sõnavõtu kohta.
Tema büroo avalduses keskenduti EL ja USA koostöö tähtsusele
ja tööle, mida hetkel tehakse
rahumeelse ja demokraatliku ülemineku nimel Venetsueelas,
vajadusele tagada poliitiline üleminek Süürias ja toetada rahu Afganistanis
ning teistele globaalsetele teemadele.
Mogherini ja Pompeo kohtumine
olevat allikate sõnul olnud külm ja pingeline.
Selle lõpus lubati sidet hoida.
Poola-Iisraeli suhetes puhkes eile kriis,
kui peaminister Netanyahu ütles,
et poolakad tegid holokausti ajal Natsi-Saksamaaga koostööd.
Märkus kõlas pärast pärja asetamist Varssavi geto kangelaste monumendil
kus viibisid ka Poola peaminister Moraviecki
ja USA asepresident Pence.
Vastuseks Netanyahu avaldusele kaalub tema Poola kolleeg
osaluse tühistamist Visegradi grupi kohtumisel,
mis peaks toimuma Iisraelis järgmine nädal.
Lisaks kirjutas Poola president Duda Twitteris,
et konverents Iisraelis tuleks ära jätta ja hoopis Poolas pidada.
Iisraeli suursaadik Poolas Anna Azari
saatis kohe kirja Poola peaministri kantseleisse
ja püüdis olukorda selgitada. Tema väitel ei öelnud Netanyahu,
et Poola rahvas oleks sooritanud kuritegusid juutide vastu,
vaid et kedagi pole süüdi mõistetud holokausti seaduse alusel väite eest,
et Poola kodanikud tegid koostööd.
Peaminister Netanyahu kohtus pärast pärjaasetamise tseremooniat
USA presidendi Pence'iga.
Ta kordas Washingtoni ja Jeruusalemma liidu tugevust.
Kohtumise lõpus vastas Netanyahu reporteri küsimusele
Trumpi valitsuse nn sajandi tehingu kohta.
Ootan pikisilmi plaani saamist
ja uurime seda, kui see saabub.
Tean, et Trumpi valitsus
püüab tagada Iisraeli julgeolekut põlvkondadeks.
Ja kuigi ütlen alati siin kogetu põhjal,
et Iisrael peab alati suutma end ise iga ohu vastu kaitsta,
on lohutav teada, et meil on USA näol nii tugev liitlane.
Vene kuurortlinnas Sotšis
õhutas president Putin Iraani ja Türgi kolleege koostööle
Süüria konflikti lõpetamiseks.
USA juhitud Varssavi kohtumise kõrval peetud kolmepoolsel kohtumisel
rõhutas Putin koostöö tähtsust.
Oleme koos palju ära teinud, kallid sõbrad.
Oleme pika maa maha käinud.
Teame kõik, et töö pole kerge olnud ja see jätkub.
Kõiki ülesandeid pole lahendatud,
aga kui töötame sama aktiivselt ja koordineeritult
ja otsime kompromisse, ootab meid edu.
Enne kolmepoolset kohtumist
kohtus Türgi president Erdogan eraldi president Putiniga,
kus ta õhutas Moskvat Washingtoniga jõude ühendama.
Ta vihjas Türgi rahulolematusele viimaste arengutega.
Nagu teate, on USA otsus taanduda
üks suurimaid proovikive, mis meid ees ootab.
Seni pole veel selge, kuidas see otsus ellu viiakse.
On äärmiselt tähtis
selle uue arengu valguses koostööd teha.
Lisaks koostööle turvatsooni loomiseks Põhja-Süürias,
kus hetkel tegutsevad USA toetatud jõud,
rõhutas Putin, kui tähtis on elimineerida kõik terrorirühmitused,
kes Loode-Süürias Idlibi provintsi kontrollivad.
Moskva on kaevanud,
et varem al-Qaeda sidemetega Nusra rindesse kuulunud islamistid
kontrollivad nüüd suurt osa Idlibist ja nõuab sõjalist sekkumist,
et tagada nende rühmituste täielik väljajuurimine.
Aitäh vaatamast!
Paluge rahu Iisraelile ja Jeruusalemmale!
Olen Yair Pinto. Kena õhtut! Shabbat shalom!
Kohtumiseni esmaspäeval!
Tõlge: Monika Jaaguri